**Одобрявам: …………………..**

**ДОЦ. ГЕОРГИ МАНЛИЕВ**

**ИЗП. ДИРЕКТОР НА ИПА**

**Д О К У М Е Н ТА Ц И Я**

**ЗА УЧАСТИЕ В ОТКРИТА ПРОЦЕДУРА ЗА ВЪЗЛАГАНЕ НА ОБЩЕСТВЕНА ПОРЪЧКА С ПРЕДМЕТ:**

**„Доставка и инсталация на хардуерна платформа за виртуализация и софтуер за нея”**

**ГР. СОФИЯ, 2015 г.**

**СЪДЪРЖАНИЕ**

I. РЕШЕНИЕ ЗА ОТКРИВАНЕ НА ОБЩЕСТВЕНА ПОРЪЧКА 4

II. ОБЯВЛЕНИЕ ЗА ОБЩЕСТВЕНА ПОРЪЧКА 4

III. ПЪЛНО ОПИСАНЕ НА ПРЕДМЕТА НА ПОРЪЧКАТА 5

IV. УСЛОВИЯ ЗА УЧАСТИЕ В ПРОЦЕДУРАТА 7

1. Общи изисквания 7

2.Изисквания за подбор 8

3. Гаранции за участие и изпълнение на договора 11

V. УКАЗАНИЯ ЗА ПОДГОТОВКА НА ОФЕРТАTA 12

VI. НЕОБХОДИМИ ДОКУМЕНТИ 14

Съдържание на плик № 1 „Документи за подбор”. 14

Съдържание на плик №2 „Предложение за изпълнение на поръчката”. 16

Съдържание на плик № 3 „Предлагана цена”. 17

VII. ЕТИЧНИ КЛАУЗИ 17

VIII. КОМУНИКАЦИЯ МЕЖДУ ВЪЗЛОЖИТЕЛЯ И УЧАСТНИЦИТЕ 17

IX. ДРУГИ УКАЗАНИЯ 18

**X. МЕТОДИКА ЗА ОЦЕНКА**

**XI. ТЕХНИЧЕСКА СПЕЦИФИКАЦИЯ**

**XII. ОБРАЗЦИ НА ДОКУМЕНТИ ЗА УЧАСТИЕ В ПРОЦЕДУРАТА:**

ОБРАЗЕЦ № 1 – Списък на документите съдържащи се в офертата

ОБРАЗЕЦ № 2 – Представяне на участника

ОБРАЗЕЦ № 3 – Техническо предложение

ОБРАЗЕЦ № 4 – Ценово предложение

ОБРАЗЕЦ № 5 – Декларация по чл.47, ал. 9 от ЗОП

ОБРАЗЕЦ № 6 – Декларация за липса на свързаност с друг участник или кандидат в съответствие с чл. 55, ал. 7 от ЗОП, както и за липса на обстоятелство по чл. 8, ал. 8, т. 2 от ЗОП;

ОБРАЗЕЦ № 7 – Декларация за отсъствие на обстоятелствата по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици.

ОБРАЗЕЦ № 8 – Списък – декларация на доставките, сходни с предмета на поръчката - по чл. 51, ал. 1 от ЗОП;

ОБРАЗЕЦ № 9 – Декларация - списък на експертите, които участника ще използва за изпълнение на договора

ОБРАЗЕЦ № 10 – Декларация за разположение на експерт.

ОБРАЗЕЦ № 11 – Декларация за приемане на условията в проекта на договор по чл. 56, ал. 1, т. 12 от ЗОП

ОБРАЗЕЦ № 12 – Проект на Договор.

# РЕШЕНИЕ ЗА ОТКРИВАНЕ НА ОБЩЕСТВЕНА ПОРЪЧКА

(приложено на отделен файл)

# ОБЯВЛЕНИЕ ЗА ОБЩЕСТВЕНА ПОРЪЧКА

(приложено на отделен файл)

# ПЪЛНО ОПИСАНЕ НА ПРЕДМЕТА НА ПОРЪЧКАТА

**ВАЖНО!:** **Предметът на поръчката е включен в списъка по чл. 30 от Закона за интеграция на хората с увреждания и е предназначена за изпълнение от специализирани предприятия или кооперации на хора с увреждания, съгласно чл. 16г от ЗОП.**

Предметът на поръчката e **„Доставка и инсталация на хардуерна платформа за виртуализация и софтуер за нея”**.

* Подддейност 1. Доставка и инсталиране на хардуерна платформа за виртуализация, която да поддържа достъпа до платформата.
* Поддейност 2. Доставка и инсталиране на софтуер за виртуализация и управление на хардуерната платформа.

**Oбщественатa поръчка се възлага за изпълнението на проект: „Изграждане на капацитет на ИПА за изследвания, обучение и приложение на иновативни европейски практики в доброто управление”, договор за безвъзмездна финансова помощ (БФП) №** C13-22-1/16.04.2014г., **схема за безвъзмездна финансова помощ № BG051PO002/13/2.2-15, Подприоритет 2.2. „Компетентна и ефективна държавна администрация””, Приоритетна ос ІІ „Управление на човешките ресурси” по Оперативна програма „Административен капацитет” 2007 – 2013 г.**

**Максималната стойност, предвидена за дейностите предмет на поръчката е 159166,66 (сто петдесет и девет хиляди и сто шестдесет и шест лв. и 0,66 ) лв. без ДДС лв. без ДДС.**

**Участниците не могат да представят ценови оферти, в които да се надвишават максималните стойности.**

**Отделните дейности имат следните максимални стойности:**

|  |  |  |  |
| --- | --- | --- | --- |
| **№ по ред** | **Дейност №** | **Наименование на дейност и под-дейност** | **Цена в лева без ДДС - максимална** |
| **4** | **Поддейност 1.** | Доставка и инсталиране на хардуерна платформа за виртуализация, която да поддържа достъпа до платформата | **133 333.33** |
| **5** | **Поддейност 2.** | Доставка и инсталиране на софтуер за виртуализация и управление на хардуерната платформа | **25 833.33** |
|  |  | **ОБЩО:** | **159 166. 66** |

# УСЛОВИЯ ЗА УЧАСТИЕ В ПРОЦЕДУРАТА

## 1. Общи изисквания

1. **Предметът на обществената поръчка е предназначен за изпълнение от специализирани предприятия или кооперации на хора с увреждания и участникът или всеки от участниците в обединението трябва да е вписан в регистъра на специализирани предприятия или кооперации на хора с увреждания, поддържан от Агенцията за хората с увреждания, или еквивалентен регистър на държава – членка на Европейския съюз.**

В процедурата за възлагане на обществена поръчка могат да участват и други български или чуждестранни физически или юридически лица, както и техни обединения, по реда и при условията на чл. 16г от Закона за обществени поръчки (ЗОП) и обявените изисквания от Възложителя в обявлението и в документацията за участие.

1. Възложителят ще отстрани от участие в процедура за възлагане на обществена поръчка участник, за който е налице поне едно от обстоятелства, посочени в чл. 47, ал. 1, т. 1, б. „а” до „д”, т. 2, 3 и 4, ал. 2, т. 1, 2а (предложение първо), 4 и 5 и ал. 5 от ЗОП, а именно Възложителят ще отстрани от участие участник:
   1. Който е осъден с влязла в сила присъда, освен ако е реабилитиран, за:
      1. престъпление против финансовата, данъчната или осигурителната система, включително изпиране на пари, по [чл. 253 - 260 от Наказателния кодекс](http://web.apis.bg/p.php?i=490430#p5974085);
      2. подкуп по [чл. 301 - 307 от Наказателния кодекс](http://web.apis.bg/p.php?i=490430#p5974106);
      3. участие в организирана престъпна група по [чл. 321 и 321а от Наказателния кодекс](http://web.apis.bg/p.php?i=490430#p6484841);
      4. престъпление против собствеността по [чл. 194 - 217 от Наказателния кодекс](http://web.apis.bg/p.php?i=490430#p5973678);
      5. престъпление против стопанството по [чл. 219 - 252 от Наказателния кодекс](http://web.apis.bg/p.php?i=490430#p5974303);
   2. който е обявен в несъстоятелност;
   3. който е производство по ликвидация или се намира в подобна процедура съгласно националните закони и подзаконови актове.
   4. има задължения по смисъла на [чл. 162, ал. 2, т. 1 от Данъчно-осигурителния процесуален кодекс](http://web.apis.bg/p.php?i=204216#p4795971) към държавата и към община, установени с влязъл в сила акт на компетентен орган, освен ако е допуснато разсрочване или отсрочване на задълженията, или има задължения за данъци или вноски за социалното осигуряване съгласно законодателството на държавата, в която участникът е установен;
   5. който е в открито производство по несъстоятелност, или е сключил извънсъдебно споразумение с кредиторите си по смисъла на [чл. 740 от Търговския закон](http://web.apis.bg/p.php?i=301352#p7635795), а в случай че кандидатът или участникът е чуждестранно лице - се намира в подобна процедура съгласно националните закони и подзаконови актове, включително когато неговата дейност е под разпореждане на съда, или кандидатът или участникът е преустановил дейността си;
   6. който е виновен за неизпълнение на задължения по договор за обществена поръчка, доказано от възложителя с влязло в сила съдебно решение;
   7. който е осъден с влязла в сила присъда, освен ако е реабилитиран за престъпление по [чл. 136 от Наказателния кодекс](http://web.apis.bg/p.php?i=490430#p11861378), свързано със здравословните и безопасни условия на труд, или по [чл. 172 от Наказателния кодекс](http://web.apis.bg/p.php?i=490430#p5973172) против трудовите права на работниците;
   8. който е осъден с влязла в сила присъда за престъпление по [чл. 313 от Наказателния кодекс](http://web.apis.bg/p.php?i=490430#p5974351) във връзка с провеждане на процедури за възлагане на обществени поръчки;
   9. при който лицата по чл. 47, ал. 4 от ЗОП са свързани лица с възложителя или със служители на ръководна длъжност в неговата организация;
   10. при който които са сключили договор с лице по [чл. 21 или 22 от Закона за предотвратяване и установяване на конфликт на интереси](http://web.apis.bg/p.php?i=315800#p4204285).
2. С офертата си участниците може без ограничения да предлагат ползването на подизпълнители.

**Изискването за вписване в регистъра на специализирани предприятия или кооперации на хора с увреждания, поддържан от Агенцията за хората с увреждания, или еквивалентен регистър на държава – членка на Европейския съюз се прилага и за посочените подизпълнители.**

1. При подаване на офертата участникът удостоверява липсата на обстоятелствата по чл. 47, ал. 1 и 5 от ЗОП и посочените в обявлението изисквания по ал. 2, т. 1 - 5 с една декларация, подписана от лицата, които представляват участника. В декларацията се включва и информация относно публичните регистри, в които се съдържат посочените обстоятелства, или компетентния орган, който съгласно законодателството на държавата, в която участникът е установен, е длъжен да предоставя информация за тези обстоятелства служебно на възложителя. За подизпълнителите се прилагат само изискванията по чл. 47, ал. 1 и 5 от ЗОП.
2. Не може да участва в процедурата пряко или косвено физическо или юридическо лице, за което е налице забраната по чл. 3 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици, освен ако не е налице изключението по чл. 4 от Закона.
3. Свързани лица по смисъла на § 1, т. 23а от ДР на ЗОП или свързани предприятия по смисъла на § 1, т. 24 от ДР на ЗОП не може да бъдат самостоятелни участници в тази процедура.

**Когато участник в процедурата е обединение, изискването за вписване в регистъра на специализирани предприятия или кооперации на хора с увреждания, поддържан от Агенцията за хората с увреждания, или еквивалентен регистър на държава – членка на Европейския съюз се прилага за всеки член на обединението.**

## 2.Изисквания за подбор

**ВАЖНО: Определените от Възложителя критерии за подбор НЕ се прилагат за участници, които са вписани в регистъра на специализираните предприятия и кооперации на хора с увреждания, поддържан от Агенцията за хората с увреждания, или в еквивалентен регистър на държава – членка на Европейския съюз. Изискването за вписване в регистъра се отнася за подизпълнителите и за всички членове на обединението. Ако за изпълнение на предмета на поръчката участват лица, които не са специализирани предприятия или кооперации на хора с увреждания или обединения, в които не участват само такива лица, за тях се прилагат изискваните от Възложителя критерии за подбор.**

1. **Възложителят не поставя минимални изисквания за икономическото и финансовото състояние на участника.**
2. **Критерии за подбор, включващи минимални изисквания за технически възможности и квалификация на участника:**
   * 1. Участникът следва да е изпълнил успешно минимум 2 (две) доставки през последните три години, считано от датата на подаване на офертите, с предмет сходен с предмета на поръчката.

*\*Под сходен предмет следва да се разбира: доставка, инсталиране и поддръжка на хардуерни устройства.*

*Забележка:*

*При условие, че предмета на доставката не обхваща кумулативно всички изброени дейности, то опита се доказва с изпълнението на отделни доставки, имащи за предмет заедно или поотделно изпълнението на отделните дейности изброени по-горе.*

* + 1. Участникът да притежава валиден сертификат за система за управление на качеството – ISO 9001:2008 или еквивалентен с обхват, покриващ дейности в областта на информационните технологии, сходни с предмета на поръчката.

Освен посочения в т. 8.1.2. сертификат или негов еквивалент, ще бъдат приемани и доказателства за въведени еквивалентни мерки съгласно чл. 53, ал. 4 от ЗОП.

* 1. Участникът следва да разполага с експерт, отговарящ на следните изисквания по отношение на квалификация, професионален опит и адекватен на конкретната обществена поръчка опит:

**Координатор доставка**

* Висше образование – Образователно-квалификационна степен „бакалавър”, в областта на природните науки, математика и информатика, съгласно ПМС № 125/2002 г. утвърждаване Класификатор на областите на висше образование и специалност в областта на информационните технологии, информатика, компютърни системи или еквивалентно;
* Най-малко 3 години професионален опит областта на информационните технологии;
* Опит в реализацията на най-малко 3 успешно завършени доставки в областта на информационните технологии, сходни с предмета на поръчката.

## 3. Гаранции за участие и изпълнение на договора

**ВАЖНО: Когато участникът или определеният изпълнител е специализирано предприятия или кооперация на хора с увреждания гаранция за участие и за изпълнение НЕ се изисква.**

1. Гаранцията за участие или за изпълнение се представя в една от следните форми по избор на участника:

а) депозит на парична сума по сметка на Възложителя;

б) неотменима и безусловна банкова гаранция в полза на Възложителя.

1. Гаранцията за участие е сума в размер на: **1500 (хиляда и петстотин) лв.**
2. Когато гаранцията за участие или изпълнение е парична сума, същата се внася по следната набирателната сметка на ИПА:

Българска народна банка

IBAN - BG49 BNBG 9661 3300 1189 03

BIC - BNBGBGSD

1. В нареждането за плащане задължително следва да бъде записано следното: *„Гаранция за участие в процедура с идентификационен номер .................. (попълва се идентификационен номер на процедурата от РОП”.*
2. Когато участникът избере гаранцията за участие да бъде банкова гаранция, се представя безусловна и неотменима банкова гаранция, със срок на валидност не по-малко от 180 (сто и осемдесет) дни от датата, определена като краен срок за представяне на оферти. Срокът може да се удължава по обосновано искане на възложителя.

**6.** Възложителят има право да усвои гаранцията за участие при условията на чл. 61, ал. 2 от ЗОП. Възложителят освобождава гаранциите за участие при условията, в сроковете и по реда на чл. 62 от ЗОП.

1. Гаранцията за изпълнение е **в размер на 3 % (три процента) от стойността на договора за обществена поръчка.**
2. Когато участникът избере гаранцията за изпълнение да бъде банкова гаранция, в нея следва изрично да е записано, че:

* е безусловна и неотменима;
* е в полза на възложителя;
* е със срок на валидност най-малко 1 (един) месец, след крайния срок за изпълнение на договора за обществена поръчка;
* има възможност за нейното усвояване на части.

1. Банковите разходи по откриването на гаранциите са за сметка на Изпълнителя. Изпълнителят трябва да предвиди и заплати своите такси по откриване и обслужване на гаранцията така, че размерът на получената от Възложителя гаранция да не бъде по-малък от определения в настоящата процедура.
2. Възложителят освобождава гаранциите без да дължи лихви за периода, през който средствата законно са престояли при него.
3. Условията и сроковете за задържане или освобождаване на гаранцията за изпълнение се уреждат в договора за възлагане на обществена поръчка.

# УКАЗАНИЯ ЗА ПОДГОТОВКА НА ОФЕРТАTA

1. За участие в процедурата участникът подготвя и представя оферта, която трябва да съответства напълно на изискванията и указанията от настоящата документация.

Офертата задължително трябва да включва пълния обем на предмета на поръчката.

1. Всеки участник има право да представи само една оферта.
2. Офертата следва да бъде представена на адрес: **Институт по публична администрация, 1000 София, ул. „Сердика“ 6-8,** преди часа и датата, посочени в обявлението като срок за представяне на офертите.
3. Ако участникът изпраща офертата чрез препоръчана поща или куриерска служба, разходите са за сметка на участника. В този случай той следва да изпрати офертата така, че да обезпечи нейното пристигане на посочения от Възложителя адрес преди изтичане на срока за подаване на офертите. Рискът от забава или загубване на офертата е за участника. Възложителят не се ангажира да съдейства за пристигането на офертата на адреса и в срока определен от него..
4. Офертата се представя в запечатан непрозрачен плик от участника лично или от упълномощен от него представител или по пощата с препоръчано писмо с обратна разписка или чрез куриерска служба. Върху плика участникът записва “Оферта”, посочва наименованието на поръчката, наименованието на участника, адрес и лице за кореспонденция, телефон и по възможност факс и електронен адрес. Пликът съдържа следните отделни запечатани непрозрачни и надписани плика, както следва:
   1. плик № 1 с надпис „Документи за подбор”, в който се поставят в който се поставят документите и информацията по [чл. 56, ал. 1, т. 1](http://web.apis.bg/p.php?i=9663#p18616912) – 6, 8, 12 – 14 от ЗОП, отнасящи се до критериите за подбор на участниците.
   2. плик № 2 с надпис „Предложение за изпълнение на поръчката”, в който се поставят документите, свързани с изпълнението на поръчката, съгласно чл. 56, ал. 1, т. 7 от ЗОП, както и декларацията по чл. 33, ал. 4, ако е приложимо.
   3. плик № 3 с надпис „Предлагана цена”, който съдържа ценовото предложение на участника).
5. Офертата се подава на български език. Когато участникът в процедурата е чуждестранно физическо или юридическо лице или обединение на чуждестранни физически и/или юридически лица, посочения в чл. 56, ал. 1, т. 1 от ЗОП документ се представя в официален превод на български език, а документите по чл. 56, ал. 1, т. 5, доказващи техническите възможности и/или квалификация по чл. 51 от ЗОП, които са на чужд език, се представят и в превод **на български език**.
6. „Официален превод” е превод, извършен от преводач, който е вписан в списък на лице, което има сключен договор с Министерство на външните работи на Република България за извършване на официални преводи.
7. Когато за някои от изискуемите документи е определено, че може да се представят чрез “заверено от участника копие”, за такъв документ се счита този, при който върху копието на документа се съдържа текста “Вярно с оригинала”. Задължително следва да има собственоръчен подпис на представляващия участника и положен печат. В случаите, в които участникът е обединение/консорциум, което не разполага със собствен печат, върху документа може да бъде положен печат на един от партньорите в обединението/консорциума.

# НЕОБХОДИМИ ДОКУМЕНТИ

## Съдържание на плик № 1 „Документи за подбор”.

1. **В плик № 1 се поставят следните документи, съдържащи доказателства за съответствието на участника с изискванията на чл. 56, ал. 1, т. 1 до 6, т. 8 и т. 12-14 от ЗОП и с изискванията на Възложителя**
   1. **Списък на документите и информацията, съдържащи се в офертата, подписан от участника** *(Образец № 1)***.** В списъка участникът следва да опише всички представени от него документи (задължителни и други по преценка на участника), включително документи относно лицата, представляващи участника, и относно подизпълнителите, ако такива се предвиждат. Списъкът на документите следва да се постави в началото на документите. Всеки лист, съдържащ се в плика, задължително следва да бъде номериран и подреден съгласно списъка;
   2. **Представяне на участника - по образец** - **Образец № 2;**
   3. **Нотариално заверено пълномощно на лицето, упълномощено да представлява участника в процедурата** (когато участникът не се представлява от лицата, които имат право на това, съгласно документите му за регистрация).
   4. **Документ - договор или споразумение** (в случай, че участникът е обединение, което не е юридическо лице), **подписан от лицата, включени в обединението, в който се посочва представляващият.**

Документът се представя в случай, че участникът е неперсонифицирано обединение. Същият следва да бъде копие и от него следва да бъде видно/видни лицето/лицата, които го представляват. В случай, че в договора не е посочено лицето, което представлява участниците в обединението – се представя и документ, подписан от лицата в обединението, в който се посочва представляващият.

В случай, че участникът е обединение, което не е юридическо лице, и лицето, подаващо офертата, не е изрично вписано в споразумението, с което се създава обединението; следва да бъдат представени и нотариално заверени пълномощни от всички участници в обединението, с които упълномощават това лице, което има право да подаде офертата, да попълни и подпише документите, общи за обединението.

Чуждестранни обединения представят **копие на документ за създаване на обединение**.

* 1. **Декларация по чл. 47, ал. 9 от ЗОП, за липса на обстоятелства, посочени в чл. 47, ал. 1, т. 1, б. „а” до „д”, т. 2, 3 и 4, ал. 2, т. 1, 2а (предложение първо), 4 и 5 и ал. 5 от ЗОП** попълнена по *Образец № 5* (оригинал).
  2. **Декларация за липса на свързаност с друг участник или кандидат в съответствие с чл. 55, ал. 7 от ЗОП, както и за липса на обстоятелство по чл. 8, ал. 8, т. 2 от ЗОП,** попълнена по *Образец № 6* (оригинал)**;**
  3. **Декларация по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици,** попълнена по *Образец № 7* (оригинал) ­.

В случай, че участникът в процедурата е обединение, декларацията се представя от всеки участник в обединението.

1. **Доказателства за техническите възможности и квалификацията на участника, които задължително включват:**

21.1. Списък на доставките, сходни с предмета на поръчката, изпълнени през последните **3** (три) години по Образец № 8 (оригинал), считано от датата на подаване на офертата, с посочване на стойностите, датите и получателите, заедно с доказателства за извършената доставка по смисъла на чл. 51, ал. 4 от ЗОП - **не се отнася за участници, които са специализирани предприятия или кооперации на хора с увреждания или обединения, в които участват само такива лица**;

21.2. Декларация - списък на експертите, които участникът ще използва за изпълнение на договора (Приложение № 9), придружен с декларация за разположение на експерт - **не се отнася за участници, които са специализирани предприятия или кооперации на хора с увреждания или обединения, в които участват само такива лица**;

21.3. Копие на Сертификат за внедрена система за управление на качеството съгласно ISO 9001:2008 или еквивалентен с обхват: или еквивалентен с обхват, покриващ дейности в областта на информационните технологии, сходни с предмета на поръчката - **не се отнася за участници, които са специализирани предприятия или кооперации на хора с увреждания или обединения, в които участват само такива лица**;

Сертификатите трябва да са издадени от независими лица, които са акредитирани по съответната серия европейски стандарти от Изпълнителна агенция "Българска служба за акредитация" или от друг национален орган за акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл. 5а, ал. 2 от Закона за националната акредитация на органи за оценяване на съответствието.

Възложителят приема еквивалентни сертификати, издадени от органи, установени в други държави членки, както и други доказателства за еквивалентни мерки за осигуряване на качеството.

Когато участник в процедурата е обединение, което не е юридическо лице:

1. посочването на ЕИК и документите по чл. 56, ал. 1, т. 1, б. „а“ и „б“ се представят за всяко физическо или юридическо лице, включено в обединението;

2. документите по т. 21 се представят само за участниците, чрез които обединението доказва съответствието си с критериите за подбор.

**22. Документ за внесена гаранция за участие – копие на вносната бележка или оригинал на банковата гаранция за участие - не се отнася за участници, които са специализирани предприятия или кооперации на хора с увреждания или обединения, в които участват само такива лица**;

**23. Декларация за приемане на условията в проекта на договора –** *Образец № 11.*

**24.** Документите в плик № 1 се представят в оригинал или заверено от участника копие. Всички декларации се представят в оригинал и се подписват по реда и от лицата, посочени в настоящите указания.

## Съдържание на плик №2 „Предложение за изпълнение на поръчката”.

**25. Техническо предложение за изпълнение на поръчката, съгласно чл. 56, ал. 1, т. 7 от ЗОП** и ако е приложимо - декларацията по чл. 33, ал. 4 от ЗОП, поставени в ПЛИК № 2.**26.** Всички страници на Техническата оферта следва да бъдат номерирани последователно.

## Съдържание на плик № 3 „Предлагана цена”.

**27.** В третия запечатан, непрозрачен плик № 3 участникът следва да представи задължително ценовото си предложение, съгласно чл. 56, ал. 1, т. 10 от ЗОП, **попълнено по Образец № 4** към настоящата документация и приложенията към него.

**28.** Извън плика с надпис „Предлагана цена” не трябва да е посочена никаква информация относно цената.

**29.** Участници, които по какъвто и да е начин са включили някъде в офертата си извън плика „Предлагана цена” елементи, свързани с предлаганата цена /или части от нея/, ще бъдат отстранени от участие в процедурата.

# ЕТИЧНИ КЛАУЗИ

1. Всеки опит на участник да се сдобие с поверителна информация, да сключи незаконно споразумение с конкуренти или да окаже влияние върху комисията или възложителя по време на процеса на разглеждане, изясняване и оценка на офертите може да доведе до отстраняване на участника от процедурата или до административни наказания.
2. Изпълнителят трябва да действа във всеки един момент професионално, безпристрастно и в съответствие с кодекса за етично поведение на професията си. Той трябва да се въздържа от всякакви публични изявления във връзка с обществената поръчка, проекта като цяло или услугите, направени без предварителното одобрение на възложителя. Той не може да ангажира възложителя с дейност, без предварителното писмено съгласие на последния.
3. Изпълнителят не може да приема други плащания във връзка с договора, освен тези, описани в самия договор. Изпълнителят и неговите служители не трябва да упражняват каквато и да било дейност или да получават облага, която е в разрез с техните задължения към възложителя.
4. Изпълнителят и неговите служители са задължени да запазят професионална тайна за целия срок на договора, както и след неговото завършване. Всички доклади и документи, изготвени или получени от изпълнителя, са конфиденциални.
5. Договорът определя как страните ползват всички доклади и документи, изготвени, получени или представени от тях по време на изпълнението на договора.

# КОМУНИКАЦИЯ МЕЖДУ ВЪЗЛОЖИТЕЛЯ И УЧАСТНИЦИТЕ

1. **Възложителят предоставя достъп до документацията за участие на интернет адрес** <http://ipa.government.bg/bg/otkrita-procedura-za-vzlagane-na-obshchestvena-porchka-s-predmet-dostavka-i-instalaciya-na-harduerna> **Информация за деня, часа и мястото на провеждане на публично заседание за отваряне и оповестяване на ценовите оферти на допуснатите участници ще се публикува само на посочения интернет адрес.**
2. Всички комуникации и действия на Възложителя и на участниците, свързани с настоящата процедура са в писмен вид.
3. Обменът на информация между Възложителя и участника може да се извършва по един от следните начини:

* лично – срещу подпис;
* по пощата – чрез препоръчано писмо с обратна разписка, изпратено на посочения от участника адрес;
* чрез куриерска служба;
* по факс;
* по електронна поща, с потвърждение за получаване на съобщението;
* чрез комбинация от тези средства.

1. Писмата и уведомленията следва да бъдат адресирани до посоченото за тази цел лице за контакти.
2. Решенията на Възложителя, за които той е длъжен да уведоми участниците, и документите, които се прилагат към тях се връчват лично срещу подпис, или се изпращат с препоръчано писмо с обратна разписка, по факс или по електронен път при условията и по реда на Закона за електронния документ и електронния подпис.

# ДРУГИ УКАЗАНИЯ

1. Във връзка с провеждането на процедурата и подготовката на офертите от участниците за въпроси, които не са разгледани в настоящите указания, се прилагат ЗОП, обявлението и документацията за участие в процедурата.
2. При противоречие в записите на отделните документи от документацията валидни са записите в документа с по-висок приоритет, като приоритетите на документите са в следната последователност:
   1. Решението за откриване на процедурата;
   2. Обявление за обществена поръчка;
   3. Техническа спецификация;
   4. Указания за подготовката на оферта;
   5. Методика за определяне на оценка на оферта;
   6. Проект на договор за изпълнение на поръчката;
   7. Указания по провеждането и участието в процедура;
   8. Образците за участие в процедурата.
3. Документът с най-висок приоритет е посочен на първо място.